APROBAT 
La Şedinţa Senatului USEFS, 
0.10. 201S 


REGULAMENTUL PRIVIND 
PUBLICAȚIILE ŞTIINŢIFICE ŞI ȘTIINȚIFICO-BIDACTICE 
Capitolul I 
Dispoziţii generale 

1. Regulamentul privind publicaţiile ştiinţifice şi ştiințifico-metodice stabileşte 
caracterul unitar al exigențelor față de publicaţiile ştiinţifice şi ştiințifico-metodice în 
domeniul atestării cadrelor ştiinţifice şi ştiințifico-didactice de înaltă calificare şi este 
elaborat în conformitate cu prevederile Regulamentului atestării cadrelor ştiinţifice şi 
ştiinţifico-didactice de înaltă calificare din Anexa nr. 3 la Codul cu privire la ştiinţă şi 
inovare al Republicii Moldova nr. 259-XV din 15 iulie 2004 şi a Regulamentului privind 
funcţionarea consiliilor ştiinţifice specializate şi conferirea gradelor ştiinţifice şi titlurilor 
ştiinţifice şi ştiințifico-didactice în Republica Moldova, aprobat prin Hotărârea CNAA din 
25.11.2004 (proces-verbal nr.1), cu modificările şi completările ulterioare. 

2. Cercetarea ştiinţifică reprezintă zona activă a ştiinţelor, ca un model de gândire 
după care se pun întrebări şi se dau răspunsuri în baza unor reguli metodice bine definite. 
În acest caz, cercetătorul ştiinţific este direct răspunzător pentru activitatea sa, el trebuie să 
o susțină, să o demonstreze, să fie convingător în expunere, să răspundă de modalitatea de 
utilizare a rezultatelor ştiinţifice, de efectele lor. 

3. Rezultatul cercetării ştiinţifice are o anumită valoare ştiinţifică, care urmează a fi 
certificată ca autentică, exactă, valabilă, actuală, inovativă. Acest lucru se realizează prin 
atestarea ştiinţifică, adică prin conferirea/confirmarea titlurilor ştiinţifice şi atestarea 
ştiințifico-didactică, prin conferirea titlurilor ştiinţifice şi ştiințifico-didactice în 
învățământul superior. 

4. Valoarea, importanţa, sensul atestării ştiinţifice şi ştiințifico-didactice sunt date de 
obiectivitatea celor implicaţi în proces, fiind un domeniu de referință pentru dezvoltarea 
ştiinţei la toate palierele posibile, la promovarea excelenței rezultatului în cercetarea 
ştiinţifică, în raport cu interesul sociocultural şi economic şi de integrare în circuitul de 
atestare internațional, cu politicile de dezvoltare şi inovare ştiinţifică, corelate cu 
necesităţile reale ale beneficiarilor. 

5. Din punctul de vedere al noilor tendinţe în domeniul cercetării ştiinţifice, atestarea 


ştiinţifică şi ştiinţifico-didactică poate fi apreciată ca un proces specific de verificare a 


calității, iar din punct de vedere conceptual vizează cultura şi etica ştiinţifică şi valoarea 
semnificaţiilor produselor ştiinţifice şi  ştiințifico-didactice, asigurând, orientând, 
monitorizând perspectivele şi rezultatele în procesualitatea dezvoltării ştiinţei în Republica 
Moldova. Atestarea ştiinţifică şi ştiinţifico- didactică are misiunea de a verifica 
autenticitatea şi fundamentalitatea rezultatelor ştiinţifice şi în baza lucrărilor publicate 

6. Autorul unei lucrări ştiinţifice sau ştiințifico-metodice reprezintă sursa ideilor şi 
trebuie să fie competent, integru, obiectiv, informat, autentic, să fie credibi şi să ofere 
informaţii de calitate. Descrierea ştiinţifică se va concentra asupra elementelor relevante, 
definitorii, importantă fiind rigoarea şi precizia. 

7. Orice lucrare ştiinţifică poartă amprenta autorului său, ceea ce contează fiind 
faptul ca autorul săştie să-şi pună în valoarea personalitatea intelectuală. Dacă acest lucru 
se produce, atunci putem considera lucrarea ca una originală. Elementele de originalitate 
ale unei lucrări ştiinţifice sau metodico-ştiinţifice constau în: 

(a) noutatea ideilor formulate şi interpretate; 
(b) noutatea punctelor de vedere ale cercetătorului; 
(c) „prospeţimea” limbajului ştiinţific utilizat; 
(d) forţa de convingere care decurge din puterea textului lucrării de a capta raționalitatea 
cititorilor; 
(e ) personalizarea textului expus prin impunerea „vocii” autorului, distinctă de alte voci. 
8. Conform legislaţiei în vigoare pentru atestarea personalului ştiinţific şi ştiinţifico- 
didactic de înaltă calificare din cadrul universităţii sunt indicate ca obligatorii 
următoarele tipuri de lucrări ştiinţifice: 

a) monografia; 

b) manuale 

c) ghiduri (recomandări, indicaţii) metodice /metodologice 

d) broşuri metodice 

e) note de curs /curs de lecţii 

f) comentariu metodic/metodologic 

g) dicţionar/glosar metodologic 

h) culegere de exerciţii /teste 

i) antologii, crestomaţii, cărți de lectură utilizate în procesul de învățământ; 

j) articolul ştiinţific (de fond, de sinteză); 

k) comunicări/ teze la foruri ştiinţifice, inclusiv internaționale (conferinţe, seminare, 


congrese, simpozioane). 


Capitolul 2.Publicaţiile. Caracteristici definitorii 

9. (1) Monografia este o lucrare ştiinţifică, un studiu ştiinţific amplu asupra unui 
subiect din domeniul ştiinţei, tehnicii, sportului, tratat amănunţit, complet şi multilateral, 
din toate punctele de vedere. 

(2) Monografia este, de regulă, o lucrare ştiinţifică a unui singur autor. Dacă acest tip 
de lucrare ştiinţifică este elaborată de un colectiv de autori, ea se numeşte monografie 
colectivă. Numărul rezonabil de coautori la o monografie este până la 5 persoane, fiecăreia 
revenindu-i cel puţin 2 c.a. 

(3) Monografia are un caracter teoretic sau teoretico-aplicativ bine proiectat şi 
însumează nu mai puţin de 80-100 pagini şi trebuie realizată într-un tiraj de cel puţin 100 
de exemplare. Subiectul monografiei trebuie să fie unul puţin abordat, abordat unilateral 
de către cercetători sau chiar unul ambiguu. Alegerea subiectului se face în baza unei 
documentări temeinice. 

(4) Ca structură, monografia înglobează pagina de acreditare editorială, 
recomandarea spre publicare, colegiul de redacție, sumarul, nota de introducere a autorului, 
conţinutul de bază, glosare explicative (la necesitate), anexe (la necesitate), referinţele 
bibliografice. 

(5) Conţinutul de bază al monografiei este structurat în părți, capitole, paragrafe şi 
subparagrafe şi înglobează 2 componente de bază: compartimentul analitic, retrospectiv, 
sintetic care formează 10-15 % din conţinutul de bază al monografiei şi compartimentul 
interpretativ, creativ, original în care este expusă viziunea autorului (autorilor) asupra 
subiectului abordat. 

(6) În cadrul procesului de atestare ştiinţifică monografia trebuie să aibă aprobarea 
unei structuri de cercetare ştiinţifică, să fie recenzată de 2-3 specialişti de înaltă calificare 
în domeniu şi să fie în concordanţă cu tema tezei de doctorat. 

10. (1) Articolul ştiinţific este o lucrare ştiinţifică publicată într-o revistă ştiinţifică, 
care prezintă reflecţii personale asupra unui subiect, promovând atât idei ale cercetătorilor 
în domeniu, cât şi experienţa proprie. 

(2) Ideile expuse în articolul ştiinţific trebuie să aibă un înalt nivel de generalizare, să 
conţină rezultate originale, neabordate anterior, cu menţionarea oportunității studierii 
problemei respective. 

(3) Articolul ştiinţific poate avea unul sau mai mulți autori, fiind indicată clar 
contribuţia fiecăruia în coli de autor. 

(4) Articolul ştiinţific este asigurat de o listă bibliografică care se plasează la sfârşit, 


făcându-se referinţele necesare în conţinutul articolului. 


(5) Volumul articolului ştiinţific variază între 5-10 pagini. Nu se recomandă ca un 
articol de volum mic sau mediu să aibă mai mulţi coautori, deoarece aportul lor la 
elaborarea lucrării poate fi contestat. 

11. Articolul de sinteză prezintă un şir de contribuţii substanţiale în domeniu, 
abordând critic şi comparativ lucrările autorilor la temă, având un text, de regulă, 
voluminos (circa 2,5 coli de autor) şi o bibliografie bogată (circa 60 surse bibliografice). În 
asemenea articole se descriu rezultatele obţinute în domeniu prin utilizarea unui 
instrumentar analitic amplu, care permite evidenţierea aspectelor pozitive şi problematice 
ale lucrărilor analizate. Acest tip de articole au rolul de a sensibiliza comunitatea asupra 
unui subiect actual, de multe ori controversat, prin lectura unei singure publicaţii, fără ca să 
aibă nevoie să studieze şi alte surse la temă. 

12. Articolul de fond este un articol care exprimă punctul de vedere al redacţiei unei 
publicaţii periodice (reviste ştiinţifice) asupra unei probleme ştiinţifice importante, de 
actualitate. 

13. Componentele structurale ale unui articol ştiinţific sunt, de obicei, următoarele: 

a) titlul; 

b) rezumatul (cel puţin în două limbi); 

c) cuvintele-cheie; 

d) expunerea conţinutului de bază; 

e) rezultatele şi interpretarea lor; 

f) concluzii 

g) bibliografia (referinţele bibliografice, referinţe Webgrafice). 

14. (1) Rezumatul unui articol ştiinţific este un text scurt despre conţinutul 
articolului, oferind informaţii despre studiu şi servind la indexare. Un rezumat bun este 
suficient de cuprinzător, este exact, redactat cu atenţie deosebită, nu include informaţii care 
nu se regăsesc în text. Se scrie cu claritate, la diateza activă, la timpul prezent (timpul 
trecut se utilizează numai la descrierea modului de manipulare a variabilelor). Rezumatul 
unui articol ştiinţific conţine în jurul la 75-100 cuvinte sau 20 de rînduri. 

(2) Conţinutul de bază al unui articol este prezentat astfel, ca să se evidenţieze 
partea introductivă, retrospectivă, interpretativ-creativă. 

(3) Concluziile articolului expun esența subiectului abordat, aplicabilitatea 
rezultatelor şi deschiderile de perspectivă în domeniul vizat. 

15. (1) Manifestările ştiinţifice au o funcţie de aprobare, valorificare a rezultatelor 


cercetărilor ştiinţifice şi a cercetătorului însuşi. 


(2) Comunicarea la foruri ştiinţifice, inclusiv internaţionale (conferinţe, 
simpozioane, congrese, consfătuiri, seminarii ştiinţifice, colocvii etc.), este o lucrare 
ştiinţifică, ce prezintă, într-un cerc de specialişti, contribuţia personală într-o problemă 
ştiinţifică; o expunere făcută în public asupra unei teme din domeniul ştiinţei, cu intenţia 
de a informa, care este publicată (ulterior sau anticipat) în formă scrisă. 

(3) Comunicarea ştiinţifică este un raport compact, complex, esențial privind 
principalele rezultate (intermediare sau finale) ale unei cercetări ştiinţifice a unei probleme. 
Comunicarea ştiinţifică se prezintă în 3-5 pagini, în textul comunicării fiind desemnate: 
contribuţia la tema cercetată, noutatea şi valoarea cercetării, aplicabilitatea ei. Textul se 
redactează concis, în fraze şi propoziţii scurte, la obiect, în mod explicit, în termeni simpli. 

(4) Tezele comunicărilor la manifestările ştiinţifice au un caracter mai limitat, 
restrictiv, sintetic, dând o idee generală asupra conţinutului, exprimând esenţialul într-un 
număr mic de cuvinte. 

(5) Volumul tezelor unei comunicări este de la 1 la 6 pagini. 

(6) Tezele unei comunicări au un caracter descriptiv, sumativ şi conclusiv, 
prezentându-se ca un text coeziv, logic, coerent, finisat în aspectul formei, conţinutului şi 
intenţiei. 

(7) Spre deosebire de comunicări, tezele nu înglobează citate din lucrările 
ştiinţifice. 

16. (1) Lucrarea ştiinţifico-metodică / metodică tratează probleme de metodică, 
ca o ramură a didacticii generale, care se ocupă de studiul principiilor şi metodelor de 
predare /învăţare /evaluare şi probleme de metodologie, ca o învăţătură generală despre 
metode, ca o totalitate de metode sau o cale după care se călăuzeşte cineva în realizarea 
unui scop. 

(2) Lucrarea metodică indică cum pot fi transferate în acte de învăţare şi cunoaştere 
acţiunile proiectate prin aplicarea unor procedee didactice ordonate logic. 

(3) Dacă o lucrare abordează noţional sau conceptual un fenomen, fără a face 
referiri la instrumentele de acțiune şi modalităţile de aplicare a lor, aceasta nu poate fi 
considerată lucrare metodică. 

(4) Volumul rezonabil pentru o lucrare ştiințifico-metodică este de cel puţin 1,5 c.a. 
pentu un autor. Tirajul acesteia este de cel puţin 100 de exemplare. 

17. (1) Lucrarea metodică descrie: 

e metode — căi, direcţii de acţiune, moduri de realizare a acţiunilor concrete pentru 
atingerea unui scop concret în procesul de învăţămînt; aspectul teoretic cel mai activ al 


ştiinţei, care jalonează calea dobândirii de cunoştinţe noi; 


e procedee — sisteme de operaţii pentru a ajunge la un anumit scop în procesul 
educaţional, moduri de a acţiona, instrumente de aplicate concretă şi coerentă a metodei; 
procedeul reprezintă maniera de acţiune, de utilizare a instrumentelor; 

e strategii — aspecte de pregătire, proiectare, realizare a unei activități de 
predare/învăţare /evaluare; structuri dinamice ale variabilelor procesului de învățămînt în 
scopul atingerii obiectivelor educaţionale în condiţiile unei investiţii minime de resurse; 

e tehnologia — ansamblul de procedee, operaţii, mijloace utilizate în scopul obţinerii 
unui produs în activitatea de predare/ învăţare /evaluare; 

e tehnici — totalitatea de procedee utilizate în executarea unor operațiuni, modalităţi 
de a realiza ceva; ansamblul prescripţiilor metodologice (reguli, procedee) pentru o acţiune 
eficientă. Aceleiaşi metode îi sunt subordonate mai multe tehnici; tehnica, de cele mai 
multe ori, presupune un instrument pentru a putea fi pusă în practică (teste, chestionare, 
aparate; foi de observare, fişe de înregistrare etc.). Deci instrumentul marchează tehnica; 

e proceduri — soluţii tehnologice adoptate sistematic pentru producerea a ceva, mod 
de a proceda în activitatea didactică, diverse mijloace utilizate în atingerea scopului; 

e metodologia — constituie interfaţa dintre teorie şi metodă; ansamblu curent de 
metode şi procedee didactice între care se stabilesc relaţii şi compensări reciproce şi care 
acţionează complementar şi convergent. Analiza metodologică vizează punerea în relație a 
metodelor, tehnicilor, procedeelor şi instrumentelor de cercetare, de acțiune etc. Pentru 
metodolog nu există metode privilegiate, ci doar metode adecvate, având sarcina de a 
ghida deciziile referitoare la ce şi cum studiem, unde şi când se va realiza investigația. 

(2) Tirajul ghidului metodic este de cel puţin 100 de exemplare. 

18. Metoda didactică este accesibilă cognitiv, fiind observabilă, vizibilă şi 
conceptualizabilă, cu o pronunţată tentă aplicativă, având următoarele caracteristici: 

(a) este alcătuită dintr-o succesiune de operații (mintale şi practice); 

(b) reprezintă o practică raţionalizată; 

(c) este un anumit mod de a proceda; 

(d) este un instrumentar de acțiune (proiectare, desfăşurare, realizare) a activităţii de 
predare /învăţare / evaluare în cadrul procesului de învăţământ şi are următoarele funcţii: 

- cognitivă (cunoaşterea ştiinţei, culturii umane); 
* formativă (instructivă); 
' instrumentală, de acţiune (operaţională); 
*-normativă (indică procedura). 
19. Manualul este o lucrare cu caracter didactic, cuprinzând noţiunile fundamentale 


dintr-un anumit domeniu teoretic sau practic, este o carte ce conţine: 


(a) elementele fundamentale ale unei ştiinţe (discipline), utilizată, în sistemul de 
învățământ superior de profil; 

(b) informaţii, noţiuni de bază despre o anumită disciplină din planul de învățământ 
al USEFS; 

(c) totalitatea procedeelor utilizate în învăţarea fundamentelor disciplinei respective; 

(d) reguli de învăţare. 

19. O cerinţă pentru atestarea ştiințifico-didactică este elaborarea manualelor, de 
regulă, pentru învăţământul superior de profil. Tirajul necesar al manualului este de cel 
puţin 150 de exemplare. 

20. (1) Ghidul metodic este o carte sau o broşură ce conţine informaţii, indicaţii de 
orientare într-un proces, într-o activitate, într-o acţiune. 

(2) Ghidul (recomandările, indicaţiile) metodice /metodologice tratează probleme de 
metodică sau de metodologie (în accepțiunea expusă anterior). Conţinutul de bază al 
ghidului este repartizat în părţi, capitole, paragrafe, subparagrafe, înglobând şi diverse note 
explicative, indicaţii, probe, imagini etc., fiind scris într-un limbaj accesibil, corect 
ştiinţific. 

(3) Alegerea subiectului ghidului metodologic se face în funcție de necesităţile 
depistate printr-un sondaj şi, de asemenea, în funcţie de interesele investigaționale ale 
autorului (autorilor). Tirajul ghidului metodic este de cel puţin 100 de exemplare. 
dimensiuni nu prea mari (circa 50 de pagini), legată în copertă moale, care are un rol 
informativ, abordând metode şi metodologii de predare/învăţare /evaluare. 

22. Un curs universitar este o expunere clară, sistematică de idei şi fapte concrete, 
organizate în sistem de conţinut, cu o tematică precisă. Un curs universitar este un fenomen 
intelectual, care se remarcă prin corectitudinea expunerii, prin noutate, prin bogăția de 
informaţii. Cursul universitar se axează pe două aspecte principale: descoperirea şi 
însuşirea de cunoştinţe ştiinţifice şi de valori culturale, iar la baza formării stă conştiinţa 
intelectuală, având ca reper respectul valorilor ştiinţifice şi culturale ale celor care învaţă. 

23. Note (suport) de curs este o lucrare metodică de proiectare a unor unităţi de 
învăţare şi a activității didactice (de formare), prezentînd componentele principale ale 
procesului educaţional într-o succesiune logică de conţinut şi metodologie. Elementele 
componente ale demersului educaţional se constituie din: tema abordată; preliminarii 
(se descrie domeniul, actualitatea şi raționalitatea temei); scopul activităţii instructive 


/formative; obiective şi finalităţi de referință ale activităţii; strategii /tehnologii 


/metodologia aplicate; unitățile de conţinut stimulatoare şi activitățile practice (sarcini, 
probe, exerciţii, ce încurajează reflexiv, flexibil, imaginativ, creative subiectul care învaţă); 
modalităţi de evaluare. Volumul notelor de curs este în limita de 100-150 pagini şi mai 
mult. Tirajul notelor de curs este de cel puţin 150 de exemplare. 

24. (1) Cursul de lecţii este o lucrare ştiințifico-metodică în care sunt expuse 
fundamentele unei discipline conturate în direcțiile şi deschiderile de cercetare. Cursul de 
lecţii se scrie într-un limbaj ştiinţific, accesibil, corect, conţine un succint compartiment 
teoretic şi unul aplicativ, original, proiectat asupra subiectelor abordate, propunându-se o 
nouă interpretare a lor. 

(2) Volumul unui curs de lecţii este în limita de 50-150 pagini şi mai mult. Fiecare 
componentă a cursului de lecţii înglobează exerciţii, probe, teste ce ajută la înţelegerea şi 
asimilarea mai facilă a materialului expus. 

26. Dicţionarele (glosarele) metodice /metodologice sunt lucrări de referinţă cu 
character lexico-graphic, care codifică lexicul metodic /metodologic al unei discipline, 
aşezate, de obicei, în ordine alfabetică, definite succint sau explicate pe scurt în aceeaşi 
limbă sau traduse în una sau mai multe limbi străine. 

27. Comentariul metodic /metodologic este o lucrare de explicitare a unei cercetări 
sau acţiuni metodologice, o explicare critică, interpretativă a unei probleme; un ansamblu 
de informaţii, explicaţii, note, opinii critice şi aprecieri relative la procesul de învăţământ. 

28. Culegerea de exerciţii sau teste este o lucrare metodică cu caracter practico- 
aplicativ, utilizată în cadrul activităţilor practice cu studenţii . 

29. Antologiile, crestomaţiile, cărţile de lectură sunt lucrări metodice de proporții, 
elaborate în baza principiului tematic, fund un supliment la manuale. Conţinutul lor este 
repartizat în părți şi capitole în concordanţă cu subiectele abordate. 

Capitolul 3. Intitularea lucrării ştiinţifice 

30. Intitularea lucrărilor ştiinţifice este o artă şi o ştiinţă, deoarece în cuvinte puţine 
trebuie oferite informaţii suficiente despre cercetare. Titlul este o formulare concisă, 
simplă a temei abordate, ce reclamă suprimarea anumitor cuvinte, de regulă, acestea fiind 
verbele a fi, a avea, a obţine. 

31. Titlul trebuie să fie format nu mai mult de 10-12 cuvinte (semantice şi de 
relaţie), dând o idee generală asupra conţinutului şi să conţină termenii care servesc la 
indexarea lucrării, la clasificarea ei. Cuvintele mai „importante” se plasează la început. 

32. (1) Titlul trebuie să conţină noţiuni exacte, care nu lasă loc ambiguităţilor ce pot 
duce la aşteptări înşelate, să nu „promită” mai mult decât ceea ce conţine, să fie evitaţi 


termenii cu mai multe sensuri, să corespundă conţinutului lucrării ştiinţifice. 


(2) Dacă este necesar se recurge la adjoncţie (unire, alipire), la practica parantezei 
adiționale (adăugătoare), la subtitlu; 


B: 


(3) Nu se recomandă titluri precum „Consideraţii generale asupra...”, „Unele 
aspecte...”, „Observații asupra...”, „Câteva considerații ...”, „Probleme ale...”, „Cercetări 
asupra. ..”, deoarece ele denotă lipsa de exactitate. În titlu trebuie arătate Ce aspecte, ce fel 
de considerații, ce probleme se abordează. 

(4) Se recomandă a evita redundanțele (surplus de informație față de strictul 
necesar): Studiul fenomenelor de...., Abordarea experimentală a..... 

(5) Nu se recomandă în titlu termenii de cercetare, metode, rezultate. 

(6) Titlurile-întrebare sunt mai adecvate pentru articolele științifice. 

(7) Titlul articolului ştiinţific trebuie să înglobeze conținutul minimal al lucrării, 
având un caracter sumativ, concluziv. 

Capitolul IV.Publicaţiile electronice 

33. (1) Publicaţiile electronice ocupă un loc tot mai semnificativ în listele şi 
referinţele bibliografice. În Republica Moldova Regulile de alcătuire a referințelor 
bibliografice au fost aprobate de către Consiliul Director al bibhotecilor din instituţiile de 
învățămînt superior şi mediu de specialitate (proces verbal din 5 iulie 2006) şi recomandate 
spre utilizare de către Consiliul Naţional pentru Acreditare şi Atestare al Republicii 
Moldova (scrisoarea nr. 01-31 din 8 februarie 2007). 

(2) Regulile sunt alcătuite în conformitate cu SM SR ISO 690:2005 Referinţe 
bibliografice. Conţinut, formă şi structură şi SM SR ISO 690- 2:2005 Referinţe 
bibliografice. Partea 2: Documente electronice complete sau părți de documente. 

34. Toate tipurile de lucrări ştiințifico-metodice descrise mai sus pot fi prezentate în 
formă electronică pe site-ul USEFS în care activează pretendentul la titlul ştiinţifico- 
didactic sau în reţeaua Intranet, conformandu-se cerinţelor respective. 

35. Responsabilitatea principală aparţine autorului lucrării. Titlul se înregistrează 
exact cum este prezentat în sursă. Traducerea titlului poate fi adăugată între paranteze 
drepte. Tipul de support electronic trebuie prezentat între paranteze drepte, după titlu. De 
exemplu: [online], [CD-ROM] [disc]. Se va furniza informaţia necesară identificării şi 
localizării sursei documentului. Aceste informaţii trebuie identificate prin expresia 
“Disponibil în”. Adresa electronică se include între paranteze în unghi, care se neglijează 
în procesul de accesare. 

36. Prezentul Regulament va intra în vigoare din data aprobării acestuia la Senatul 


USEFS. 


